Эмблема Мальдываў

Эмблема Мальдываў — дзяржаўны сімвал Мальдыўскае дзяржавы. Эмблема змяшчае выявы какосавай пальмы і двух мальдыўскіх сцягоў, што скрыжоўваюцца ў аснове; скрутка, на якім напісана традыцыйная арабская назва краіны.  Паміж сцягамі ўдадкаваўся паўмесяц з зоркаю.

Какосавая пальма — галоўнае дрэва астравоў, крыніца і сімвал дабрабыту мальдыўцаў. Астраўляне недарэмна лічаць пальму лепшым у свеце дрэвам — яны дбайна выкарыстоўваюць кожную частку расліны для сваіх патрэбаў: ад будаўніцтва чоўнаў да медыцыны. Паўмесяц і зорка — традыцыйныя сімвалы ісламу, што пранік на астравы ў ХІІ стагоддзі і сёння з'яўляецца дзяржаўнай рэлігіяй. 

Словы на скрутку «Ад-Даўлат Аль-Махалдхібія» () напісаны ў арабскім стылі насх. Гэтую назву выкарыстоўваў нацыянальны герой Мальдываў султан Аль-Газі Махамед Факурафаані Аль-Азам, і азначае яна «дзяржава Махал Дзібіят» — назва, пад якой краіна стала вядомая свету з нататак і карт Ібн Батуты ды іншых арабскіх падарожнікаў, сучаснікаў султана. 

Мальдывы
Катэгорыя:Дзяржаўныя сімвалы Мальдыўскай Рэспублікі